ডিজিটেল সংবাদ, দক্ষিণ শালমাৰাঃ যোৱা ২৩ ডিচেম্বৰ তাৰিখে অৰুণাচল প্ৰদেশৰ আপান চিয়াংৰ গেলিঙত কেন্দ্ৰীয় মন্ত্ৰী কিৰণ ৰিজিজুয়ে ব্ৰহ্মপুত্ৰ আমন্ত্ৰণ অভিযানৰ শুভাৰম্ভ কৰাৰ পাছত সম্পূৰ্ণ প্ৰায় এটা মাহৰ অন্তত বুধবাৰে বিয়লিৰ ভাগত দক্ষিণ শালমাৰা মানকাচৰ জিলাৰ শিশুমাৰাত এই অভিযানৰ সমাপ্তি ঘটে।
জিলা অতিৰিক্ত উপায়ুক্ত লক্ষ্মী কুটুমে আঁত ধৰা এই সজাগতা সভাত ব্ৰহ্মপুত্ৰ গৱেষণাৰ বাবে অহা সঁজাতি দলটোৱে ৰাইজক উদ্দেশ্যি ভাষণ প্ৰদান কৰে । আনহাতে সভাৰ মহত্ব বৃদ্ধি কৰাৰ বাবে সজাগতা সভাৰ পূৰ্বে গোৱালপাৰীয়া লোকগীতৰ নৃত্য প্ৰদৰ্শন কৰা হয়। ইয়াৰ পাছতেই নদী বিশেষজ্ঞ গৰাকীয়ে সাংবাদিকৰ আগত নিজৰ প্ৰতিক্ৰিয়া প্ৰকাশ কৰি এই অভিযান অতি কষ্টকৰ যদিও গুৰুত্বপূৰ্ণ আছিল বুলি প্ৰকাশ কৰে।
